**USAID «Агросоода» долбоору**

**Жылдык гранттык программа № 001**

**Биргелешкен өнөктөштүк иш-чаралар**

**Чыгарылган датасы:** 20 октябрь 2020 жыл.

Сунуш демилгени кабыл алып баштаган күн: 20 октябрь 2020 ж.

Биринчи жылга сунуш демилгени берүү мөөнөтү: 30 сентябрь 2021 ж.

*Каржылоонун бул этабы көрсөтүлгөн мөөнөткө чейин улантылат. Бирок, бөлүнгөн каражат түгөнгөн учурда, программа эрте аякташы мүмкүн.*

*Кийинки этаптар же өзгөрүүлөр жөнүндө* *http://procurement.kg/* *сайтында жана долбоордун социалдык тармактардагы баракчаларында жарыяланат.*

Каржылоонун бардык этаптары биргелешкен семинарга чакыруу менен башталат. Чакырылгандар «Агросоода» долбоору тарабынан түздөн-түз тандалышы мүмкүн же тапшырылган сунуш-демилгенин негизинде аныкталат. Семинарлардын жыйынтыгында фасилитаторлор же техникалык адистер тарабынан даярдалган сунуш-демилге же долбоордук концепция болот. («Агросоода» долбоорунун командасы аныктайт). Тандоо жана грант берүү процесси жөнүндө көбүрөөк маалымат алуу үчүн IV Бөлүмдү караңыз.

**Максаты**

«Агросоода» долбоорунун Гранттык Программасы өз бизнесин баштоо жана өнүктүрүү үчүн өзүн-өзү каржылоо мүмкүнчүлүгү жок же расмий каржылоо мүмкүнчүлүгүнө ээ эмес аялдарды, жаштарды жана аялуу топторду колдоо үчүн курал. Гранттык фонд жогоруда аталган топторду ири ишканалар жетектеген нарк чынжырчаларына тартууга, туруктуу ишкердик ишмердүүлүгүн өркүндөтүүгө, тандалган нарк чынжырларындагы аялуу топтордун биригүүсүн чыңдоого, же аялдар жана жаштар жетектеген микро-чакан ишканаларды, анын ичинде стартаптарды колдоого жумшалат.

«Агросоода» долбоорунун милдеттери менен кененирээк танышуу үчүн I Бөлүмдү караңыз.

Гранттар USAID жана АКШ Өкмөтүнүн келишимдик гранттык эрежелерине жана «Агросоода» долбоорунун ички гранттык башкаруу саясатына ылайык берилет жана жүзөгө ашырылат.

Долбоордун кызматкерлерине жана Chemonics компаниясына талап кылууга, ал эми демилгечи жагымдуу мамилени алуу же сыйлоо үчүн ар кандай сыйлыктарды, гонорарларды, комиссияларды, насыяларды, белектерди, кеңештерди, баалуу буюмдарды же компенсацияларды берүүгө тыюу салынат. Долбоордун кызматкерлери тарабынан орунсуз талаптар болсо долбоордун жетекчисине же BusinessConduct@chemonics.com дарегине билдирүү жазуу керек.

**Керектүү формалар:**«Агросоода» долбоорунун гранттык сунуш-демилге же концепция формасын колдонуу үчүн **Тиркеме А** караңыз.

# I БӨЛҮМ. ПРОГРАММАНЫН СЫПАТТАМАСЫ

**IA. ДОЛБООР ЖӨНҮНДӨ КЫСКАЧА МААЛЫМАТ**

USAID «Агросоода» долбоору жумушчу орундарды түзүүгө, кошумча тармактарды бекемдөө жана өндүрүмдүүлүктү жогорулатуу, кайра иштетүүнү өркүндөтүү, ишканалардын ортосундагы байланышты жакшыртуу, каржыга жеткиликтүүлүктү жакшыртуу жана жеке секторго пайдалуу реформаларды колдоо аркылуу ишкердик чөйрөнү жакшыртууга багытталган. Долбоор агроөнөр жай тармагында (айрыкча аялдар жана жаштар үчүн) кошумча жумуш орундарын түзүү менен экономикалык өсүштү стимулдайт.

Долбоордун негизги максаттары:

* Максат1: Инклюзивдүү (айрыкча аялдар үчүн) жумуш орундарын түзүү жана Кыргызстандын түштүк региондорунда дыйкандардын жана агробизнестин соодаларын жогорулатуу аркылуу экономиканы өнүктүрүү
* Максат 2: Фергана өрөөнүндө чек ара жана регионалдык соода байланыштарын өнүктүрүү
* Максат 3: Кыргыз Республикасы менен Өзбекстандын базарлар аралык сооданы жакшыртуу үчүн ыңгайлуу шарттарды түзүү

«Агросоода» долбоорунун максаттуу аймактарына Кыргызстандын Ош, Баткен жана Жалал-Абад облустары кирет.

**IБ. ГРАНТТЫК ПРОГРАММАНЫН МАКСАТЫ**

«Агросоода» долбоорунун Гранттык Программасы өз бизнесин баштоо жана өнүктүрүү үчүн өзүн-өзү каржылоо мүмкүнчүлүгү жок же расмий каржылоо мүмкүнчүлүгүнө ээ эмес аялдарды, жаштарды жана аялуу топторду колдоо үчүн курал. Гранттык фонд жогоруда аталган топторду ири ишканалар жетектеген туптолгон нарк чынжырчаларына тартууга, туруктуу ишкердик ишмердүүлүгүн өркүндөтүүгө, тандалган нарк чынжырларындагы аялуу топтордун биригүүсүн чыңдоого, же аялдар жана жаштар жетектеген микро-чакан ишканаларды, анын ичинде стартаптарды колдоого жумшалат. Максаттуу топтордун өкүлдөрүн жумушка тартуу үчүн ири ишканаларга милдеттүү шарт менен гранттар берилиши мүмкүн - мисалы, кызматкерлерин ушул топтон жалдоо, аларды камсыздоо же кызмат көрсөтүү тармактарына кошуу, же ушул топторду өз жамааттарында окутуу.

**IВ. ЖЫЛДЫК ГРАНТТЫК ПРОГРАММАНЫН СЫПАТТАМАСЫ**

Төмөндө «Агросоода» долбоорунун колдоосуна ээ болушу мүмкүн болгон иш-чаралар келтирилген. Демилгечилер өз сунуш-демилгесинде иш-чара төмөндөгү багыттардын кайсынысына тиешелүү экендигин көрсөтүшү керек.

* Аялдарга жана жаштарга таандык чакан стартаптарды гранттык каржылоо (идеалдуу түрдө микрокредиттер менен айкалышта);
* Аялдар жана жаштар жетектеген ишканалар үчүн бизнести өнүктүрүүгө гранттар. Мисалы, бизнес кызматтарга жетүү же жабдууларды жаңыртуу үчүн натуралай гранттар (мисалы, тазалоо, сорттоо үчүн ж.б. жабдуу);
* Гранттык каржылоо, анын ичинде айыл чарба өндүрүүчүлөрүнүн бирикмелерин формалдаштырууга же бекемдөөгө кызыкдар болгон, аялдар жана жаштар жетектеген ишканалар үчүн техникалык жардам;
* Экономикада инклюзивдүүлүктү жогорулатуу боюнча иштеген жергиликтүү бейөкмөт уюмдар жана бирикмелер (агрардык сектор);
* Аялдарды, жаштарды жана маргиналдык топтордун өкүлдөрүн өз ишине тартуудан улам, келип чыгуучу тобокелдиктерин азайтууга багытталган орто ишканалар үчүн гранттар.

«Агросоода» долбоору айрым грант алуучулар колдоого алынган иш-чараларын ийгиликтүү иш жүзүнө ашыруу үчүн техникалык жардамга кайрылышы керек деп эсептейт. Демилгечилерге техникалык жардамга жана/же окууга муктаждыктарын сунуш-демилгеде көрсөтүү сунушталат. Тандоо учурунда кыска мөөнөттө натыйжага жетүүнүн практикалык жолдорун көрсөткөн сунуш-демилгелерге артыкчылык берет.

**IГ. БАШКАРУУ ОРГАНДАРЫ / НОРМАТИВДИК АКТЫЛАР**

«Агросоода» долбоорунун гранттары АКШнын Тышкы иштер мыйзамына жана USAIDдин Автоматташтырылган Директивалык Системасынын (ADS) 302.3.5.6, "Келишимдүү Гранттар" негизинде берилет. АКШдан тышкаркы уюмдарга берилүүчү гранттар 303-БӨЛҮМДӨГҮ (ADS) «Бейөкмөт уюмдар менен кызматташуу үчүн гранттар жана келишимдер» колдонмосуна ылайык келет жана тиркемелерде көрсөтүлгөн USAIDдин стандарттык жоболоруна, ошондой эле «Агросоода» долбоорунун гранттык жол-жоболоруна ылайык келет.

ADS 303 АКШнын Башкаруу жана Бюджет Башкармалыгы жана АКШнын Эл аралык Өнүктүрүү Агентиги тарабынан чыгарылган эки кошумча эрежеге шилтеме берет:

* 2 CFR 200 Бирдиктүү административдик талаптар, чыгымдардын принциби жана федералдык сыйлыктар боюнча аудитордук талаптар, E бөлүкчөсү (АКШ талапкерлери толугу менен 2 CFR 200гө баш иет)
* 2 CFR 700, USAIDдин бирдиктүү административдик талаптары, чыгымдардын принциптери жана федералдык сыйлыктарга аудиттин талаптары (АКШ талапкерлерине гана тиешелүү)

2 CFR 200дун толук текстин менен [http://www.ecfr.gov/cgi-bin/text idx?tpl=/ecfrbrowse/Title02/2cfr200\_main\_02.tpl](http://www.ecfr.gov/cgi-bin/text%20idx?tpl=/ecfrbrowse/Title02/2cfr200_main_02.tpl) шилтемесинен таанышууга болот жана 2 CFR 700гө шилтемеде <http://www.ecfr.gov/cgi-bin/text-idx?SID=531ffcc47b660d86ca8bbc5a64eed128&mc=true&node=pt2.1.700&rgn=div5>. «Агросоода» долбоору USAID гранттык каражаттарын алган бардык уюмдардын тиешелүү гранттык шарттарына карата ушул проспектилерде камтылган көрсөтмөлөргө ылайык келишин камсыз кылышы керек.

«Агросоода» долбоорунун Гранттык Программасынын алкагында, USAID каалаган убакта гранттарды толугу менен же жарым-жартылай токтотуу укугун өзүнө калтырат.

# II БӨЛҮМ. ГРАНТТАРДЫ БЕРҮҮ ЖӨНҮНДӨ МААЛЫМАТ

Гранттын акыркы суммасы сунуш кылынган гранттык иш-аракеттерге жана акыркы сүйлөшүүлөргө жараша болот. Сунуш-демилге боюнча гранттык макулдашуу эки жылдан ашпаган мөөнөткө (24 ай) иштеши күтүлүүдө. Бул суроо-талап үчүн гранттарды берүүнүн болжолдуу башталуу датасы - 2020-жылдын 20-декабры. Гранттын түрү (стандарттуу, жөнөкөйлөтүлгөн, туруктуу жана/же натуралай) ишмердүүлүктүн түрүн, талапкердин мүмкүнчүлүктөрүн жана/же гранттын жалпы суммасын эске алуу менен биргелешип пландаштыруу жана сүйлөшүү жолу менен аныкталат. Гранттар болжолдуу алуучуларды (аялдар жана жаштар жетектеген ишканалар же кызмат көрсөтүүчү аялуу топтор же уюмдар) эске алуу менен, негизинен, белгиленген өлчөмдө же натуралдык болушу күтүлүүдө.

Сунуш-демилге ушул программа жарыяланган күндөн тартып кабыл алынат. Келген сунуштарды текшерүү жана баалоо ай сайын жүргүзүлөт. Биринчи сунушту баалоо ушул программа жарыялангандан 30 күндөн кийин башталат.

**IIA. ЖЕКЕ КИЧИ, ЧАКАН ЖАНА ОРТО ИШКАНАЛАРЫ ҮЧҮН ГРАНТТАР (КЧОИ)**

Жеке ишканалардан (КЧОИлар, коммерциялык кооперативдер, жеке ишкерлер) келип түшкөн сунуш-демилгелерде, **демилгечинин чыгымдардагы үлүштүк катышы көрсөтүлүшү керек**. Демилгечи тарабынан сунуш кылынган чыгымдардын үлүштүк катышы жалпы бюджеттик бөлүктө так көрсөтүлүп, деталдуу бюджетте толук чагылдырылышы керек. «Агросоода» долбоору биринчи кезекте каржылоо кеминде 1:1 катышы менен берилген сунуш-демилгелерге артыкчылык берет, башкача айтканда, демилгечи чыгымдардын кеминде 50% өзү каржылайт. Чыгым үлүшү 1:1 коэффициентинен төмөн болгон сунуштар өзүнчө каралат, бирок жеке ишканаларга берилген бардык гранттар чыгымдардын үлүшүнүн катышынын негизинде берилет.

Чыгымдардын үлүштүк катышы ADS 303.3.10до аныкталган термин жана текшерилген тастыктоочу документтер менен бекемделиши керек. Гранттын ишке ашырылышында чыгымдардын үлүштүк катышы грант алуучунун жазуулары менен текшерилиши керек - дүмүрчөк/жазуулар 100% чыгымдардын үлүштүк катышын негиздөө үчүн талап кылынат.

**IIБ. КОММЕРЦИЯЛЫК ЭМЕС УЮМДАР ҮЧҮН ГРАНТТАР**

Бейөкмөт уюмдардын, бизнес/соода ассоциацияларынын, илимий мекемелердин, аналитикалык борборлордун жана ушул сыяктуу коммерциялык эмес уюмдардын сунуш-демилгесинде грант алуучунун жалпы бюджетке жана иш-чараларга накталай салымдары камтылышы керек, адатта административдик чыгымдар, демилгечинин кызматкерлеринин эмгек акысына кеткен чыгымдар, ижара акысы, операциялык чыгымдары ж.б. Сураныч, сунуш-демилгеге грант алуучунун натуралдык салымынын болжолдуу наркын көрсөтүңүз.

Чыгымдардын үлүштүк катышынан айырмаланып, грант алуучунун салымын дүмүрчөк/жазуулар менен тастыктоонун кажети жок, анын ордуна, аны кадимки тапшырылуучу мыйзамдуу отчеттордон байкоого болот. Грант алуучулардын өздүк салымын тастыктоо үчүн отчеттуулукка дүмүрчүктөр кирбейт.

**IIВ. БИРГЕЛЕШИП КАРЖЫЛОО**

Чыгымдардагы үлүштүк катыш жана натуралдык салымдар демилгечинин «Агросоода» долбоору менен иштөөгө болгон кызыгуусун көрсөтөт. Демилгечилер чыгымдардын үлүштүк катышынан жана натуралдык салымдардан тышкары, үчүнчү жактардын, анын ичинде мамлекеттик же жеке сектордун биргелешип каржылоо идеяларын сунушташы мүмкүн. Мындай каржылоону көрсөткөн демилгечи өз сунуш-демилгесинде аны көрсөтүп кетиши зарыл.

# III БӨЛҮМ. ТАЛАПТАРГА ШАЙКЕШТИК

**IIIA. ТАЛАПТАРГА ШАЙКЕШ КЕЛГЕН ДЕМИЛГЕЧИЛЕР**

* Демилгечилер (консорциум болсо, башкы талапкер) катталган кыргыз коммерциялык же коммерциялык эмес коомдук уюму, ишкердик/соода ассоциациясы, аналитикалык борбор, илимий мекеме жана/же жеке ишкана, Кыргыз Республикасынын тиешелүү мамлекеттик бийлик органдары жана мыйзамдары тарабынан расмий катталган, түзүлгөн, таанылган, кадыр-барктуу жана бардык жарандык жана салык эрежелерине ылайык иштеген болушу керек.
* «Агросоода» долбоору ѳзүнүн чечими аркылуу жеке демилгечилерге же ишкерлерге грант бере алат (бир адамга таандык, иштеткен жана менчик ээси менен юридикалык жактын ортосунда эч кандай укуктук айырмачылыгы жок ишкердиктин түрүн билдирет). Бул учурда, мындай ишканалар өзүнчө юридикалык жак катары болбогондуктан, жогоруда көрсөтүлгөн каттоо талабы колдонулбайт.
* Ар бир уюмдан же юридикалык жактан бир гана демилге-сунуш берилет
* Демилгечилер программанын сыпаттамасында көрсөтүлгөн бенефициарлар жана алардын топтору менен ийгиликтүү баарлашуу мүмкүнчүлүгүнө ээ болушу керек. Бенефициарлардын кызыкчылыктары демилге-сунушта чагылдырылыш керек
* Талапкерлер финансылык, административдик жана операциялык иш-аракеттерди ийгиликтүү башкаруу жөндөмүн, ошондой эле активдердин корголушун камсыз кылуучу процедуралардын жана ички көзөмөл тутумдарынын бар экендигин көрсөтүшү керек; алдамчылыктан, ысырапкорчулуктан жана кыянаттык менен пайдалануудан коргоо мүмкүнчүлүгү; жана программанын максаттарына жана милдеттерине жетишүүгө көмөк көрсөтүү. «Агросоода» долбоору бул мүмкүнчүлүктү грант бергенге чейин баалайт. Чакан жана орто бизнес ишканаларында, айрыкча аялдар же жаштар жетектеген ишканаларда «Агросоода» долбоору, демилгечиден эч жок дегенде финансылык жана маркетингди башкаруу боюнча ишкердик тажрыйбалары тастыкталган жѳндѳмдүүлүктѳрүн кѳргѳзүүнү талап кылат
* Демилгечилер грант алуудан мурун сунуш демилгеге тиркелүүчү документтерге кол коюшу керек (Тиркеме Б). Агросоода долбоору аларды демилгечи менен биргеликте карайт.
* Бардык гранттар (материалдык түрдѳн сырткары) 25 000 АКШ долларына барабар же кѳп болсо, грант алуучулар универсалдуу маалыматтардын санын каттоо системасынын (DUNS) номерин бериш керек. Эгерде демилгечиде DUNS номери бар болсо, анда ал сунуш-демилге менен кошо берилиши керек. Агросоода долбоору бул процессте ийгиликтүү демилгечилерге жардам көрсөтөт. DUNS номерди <http://fedgov.dnb.com/webform/pages/CCRSearch.jsp> онлайн сайтынан алууга болот

Долбоор шарттуу белги жана брендинг боюнча, тандалып алынган грант алуучулар менен иштейт

«Агросоода» долбоору жогоруда көрсөтүлгөн критерийлерге шайкеш келген жаңы уюмдарды же жеке ишкерлерди сунуш-демилге тапшырууга чакырат. Жеке жактарга берилген бардык гранттар материалдык түрдө болот.

# IV БӨЛҮМ. СУНУШ-ДЕМИЛГЕ ЖАНА АНЫ ТАПШЫРУУ БОЮНЧА МААЛЫМАТ

**IVA. ДЕМИЛГЕЧИЛЕР ҮЧҮН КӨРСӨТМӨЛӨР**

Демилгечи сунуш-демилгеде иш-чараларды жана аны ишке ашыруу стратегияларын сүрөттөшү керек. Сунуш кылынган иш-чара гранттык программанын максаттарына шайкеш келип, демилгечинин негизги жөндөмдөрүнө/күчтүү жактарына шайкеш келген инновациялык ыкмаларды жана чечимдерди сунушташы керек.

**IVБ. ГРАНТКА СУНУШ-ДЕМИЛГЕ**

Сунуш-демилге берүү процесси 12 этаптан турат:

1. Долбоордун адистери гранттык колдоо мүмкүнчүлүктөрүн жана / же колдоого алына турган уюмдарды аныкташат
2. Долбоордун жетекчиси теманы[[1]](#footnote-2) талкуулоо үчүн потенциалдуу грант алуучуларды биргелешкен иш-чара семинарына чакырууга мүмкүн болгон, өнөктөштөрдүн жана/же негизги оюнчулардын тизмесин бекитет. Эгерде долбоор көбүрөөк катышуучуларды тартуу жөнүндө чечим кабыл алса, семинарга катышуу үчүн өтүнмөлөрдү берүү жарыясы жайгаштырылышы мүмкүн.
3. «Агросоода» долбоорунун гранттык командасы потенциалдуу катышуучуларга семинарга чакыруу жиберет. Зарыл болсо, «Агросоода» долбоорунун коммуникация боюнча адиси сунуш-демилге өтүнүчүн долбоордун Facebook баракчасына жана procurement.kg сайтына жарыялайт.
4. Техникалык адистер семинардын тастыкталган катышуучулары үчүн семинар өткөрүшөт. Семинардан кийин ал жолугушуунун протоколун жана сунушталган гранттык ишмердүүлүктү[[2]](#footnote-3) сүрөттөгөн долбоордун концепциянын түзүүгө жооптуу болот.
5. Концепция жактырылса, анда техникалык адистер потенциалдуу грант алуучулар менен бирге деталдуу гранттык сунушту даярдашат. Ошондой эле, гранттык сунуш-демилгени баалоо боюнча комитет дайындалат (сунуш-демилгени даярдоого катышкан адамдар комитеттин мүчөсү боло алышпайт).
6. Техникалык адис, грант кызматкерлери жана потенциалдуу грант алуучулар грантка сунуш-демилгени жана бюджетти биргелешип иштеп чыгышат («Агросоода» долбоорунун кызматкерлери жетекчи ролду ойношот)
   1. Техникалык, гранттар жана финансы боюнча адистер демилгечинин укуктук абалын, уюштуруу түзүмүн жана каржылык отчетун карап чыгышат; гранттын түрүн аныктайт - натуралдык, бекитилген суммадагы грант (текшерилүүчү натыйжалар үчүн төлөнгөн төлөмдөр) же жөнөкөйлөтүлгөн (чыгымдарды кайтаруу)
7. Комитет толугу менен гранттык сунушту жана бюджетти баалайт
8. Эгерде сунуш-демилге канааттандырылса, гранттын адистери чыгымдарды текшерип, акыркы бюджетти макулдашышат (бул процесс эртерээк, 6-этапта да болушу мүмкүн).
9. Гранттын адистери техникалык адистердин катышуусунда Сүйлөшүүлөр жөнүндө Меморандумду иштеп чыгышат.
10. Долбоордун жетекчиси же анын ыйгарым укуктуу адамы Сүйлөшүү жөнүндө Меморандумду бекитет
11. Гранттын адистери USAIDге Сүйлөшүүлөр жөнүндө Меморандумду, анын ичинде талап кылынган бардык талаптарды (мисалы, Чектелген буюмдардан баш тартуу жөнүндө өтүнүчтөрдү \*\* же Булагы / Теги / Улуту) бекитүүгө жөнөтөт.
12. Эгерде гранттык сунуш-демилге донор тарабынан жактырылса, анда грант алуучу менен гранттык келишимге кол коюлат.

**«Агросоода» долбоору нѳлдүк (0%) кошумча наркка салык (КНС) аркылуу иштейт; ошондуктан, «Агросоода» долбооруна тапшырылган бюджеттердин баары КНСсиз тапшырылыш керек роект**

Гранттык чыгымдардын бардыгы демилгечинин кадимки иш тажрыйбасына жана жазуу жүзүндөгү саясатына жана жол-жоболоруна шайкеш келиши керек. Кыйыр нарктын тастыкталган ставкасы жок демилгечилер үчүн бюджетке түздөн-түз чыгымдар кириши мүмкүн, алар гранттын максатын колдоо менен түздөн-түз байланыштуу болушу мүмкүн болгон административдик жана башкаруучулук чыгымдарды камсыз кылуу үчүн демилгечи тарабынан чыгымдалат.

**IVВ.**  **ГРАНТ КАРЖЫЛАБАГАН ЧЫГЫМДАР**

«Агросоода» долбоорунун гранттык каражаттары төмөнкүлөргө жумшалбайт:

* Курулуш же инфраструктуралык долбоорлорго
* Салтанаттар, кечелер, мааракелер же "көңүл ачуу" чыгымдарга
* USAIDдин эрежелеринде тыюу салынган товарларды сатып алуу, мисалы, айыл чарба товарлары, пестициддер, жер семирткичтер жана «Агросоода» долбоордон алдын ала макулдук алынбаган мурда колдонулуп келген жабдуулар
* Алкоголдук ичимдиктер жана тамеки буюмдары
* Чектелген же тыюу салынган товарларды же кызмат көрсөтүүлөрдү басымдуу булакка / улутка ылайык сатып алуу (Куба, Иран, Түндүк Корея, Сирия).
* Гранттык сунуш-демилге берилген күнгө чейин жасалган бардык сатып алуулар же аракеттер
* «Агросоода» долбоору аныктаган гранттын максаттарына жетүү үчүн зарыл болбогон сатып алуулар же иш-чаралар
* Кайрымдуулук фонддорду түзүү.

**IVГ. ГРАНТКА СУНУШ-ДЕМИЛГЕНИ ТАПШЫРУУ БОЮНЧА МААЛЫМАТ**

Концепция жана/же сунуш-демилгени grants@kyrgyzagrotrade.com. дарегине жѳнѳтүү керек «Агросоода» долбоору сунуш-демилгелерди 2021 жылдын 1-сентябрына чейин же бѳлүнгѳн каражат түгөнгөнгө чейин кабыл алат. Кечиккен, талапка жооп бербеген же толук эмес сунуш-демилгелер каралбайт.

Демилгечилер сунуш-демилгеден тышкары, «Агросоода» долбооруна төмөнкүлөрдү тапшырышы керек:

* III.A бөлүмүндө көрсөтүлуп талап кылынган сертификаттарда кол коюлган жана датасы коюлган болушу керек

Сунуш-демилгеге байланыштуу суроолорду grants@kyrgyzagrotrade.com. электрондук почтага жазып жөнөтсөңуз болот. «Агросоода» долбоору демилгечилерге документтерди тапшыруу процессин түшүнүүгө көмөк көрсөтөт жана демилгечинин өтүнүчүнүн негизинде сунуш-демилгени иштеп чыгуу боюнча кеңеш бере алат.

# V БӨЛҮМ. СУНУШ- ДЕМИЛГЕНИ БААЛОО КРИТЕРИЙЛЕРИ

Бардык концепциялар жана сунуш-демилгелер «Агросоода» долбоорунун техникалык адистеринен турган ички комитет тарабынан каралат жана алардын сунуштары чоң топ тарабынан текшерилет. Концепциялар жана сунуш-демилгелер төмөндөгү критерийлер боюнча бааланат.

* Демилгечи квалификациялык талаптарга жооп береби?
* Документте сүнушталган иш-чара «Агросоода» долбоорунун максаттарына шайкеш келеби?
* «Агросоода» долбоору сунуш кылынган иш-чарага катышуунун натыйжасында үчүнчү жактардын (жеке же мамлекеттик сектордун) ресурстарын жана салымдарын пайдаланууга мүмкүнчүлүгү барбы?
* Сунуш кылынган иш-чара USAIDдин, «Агросоода» долбоорунун, жеке сектордун жана кыргыз өкмөтүнүн жалпы максаттарына өбөлгө түзгөн инновациялык көп тараптуу өнөктөштүккө өбөлгө түзөбү?
* Суралган каржылоо потенциалдуу долбоорго/инвестициянын кирешелүүлүгүнө туура келеби?
* Продукция, кызмат же иш-чара туруктуубу?

Концепциялары тандалып алынган демилгечилердин толук сунуш-демилгелерин баалоо үчүн конкреттүү критерийлер колдонулат. Толук сунуш-демилгелер төмөнкү таблицада көрсөтүлгөн упай критерийлерине ылайык жүргүзүлөт.

|  |  |
| --- | --- |
| **Шайкеш келген категорияны баалоо** | **Рейтинг (Упай)** |
| Сунуш- демилгенин чыгармачылыгы, ишке жѳндѳмдүлүгү жана колдонулган техникалык усулдар | 10 |
| Күтүлгѳн таасир жана инвестициянын кайтарылышы | 20 |
| Туруктуулук / Финансылык кѳз карандысыздык | 20 |
| Чыгымдардын / бюджеттин сарамжалдуулугу жана эффективдүүлүгү | 20 |
| Инклюзивдүү ѳнүгүүнү кѳргѳзүү | 30 |
| **Жалпы рейтинг (100 упайдан)** | **100** |

Шайкештикти баалоо критерийлеринин элементтери төмөндө кененирээк баяндалган.

1. *Концепциянын жана колдонулган техникалык усулдардын иш жүзүнѳ ашыруу мүмк**үнчүлүгү жана чыгармачылыгы* Сунуш кылынган методологияга, инновацияга, эффективдүүлүккө, ыкмалардын ар түрдүүлүгүнө, айкындуулукка жана долбоордун максаттарына жетүү үчүн иш планына карата концепциянын сапаты жана ишке ашырылышы. Концепцияны иштеп чыгууда чыгармачылык жана уникалдуулук. Концепциянын тиешелүү тармактын стратегиялык өнүгүү максаттарына жана / же программалык максаттарга шайкештиги. **10 упай**

Б. *Күтүлгѳн таасир жана инвестициянын кайтарылышы.* Сунуш кылынган иш-чара канчалык деңгээлде максаттуу фирмаларга / бенефициарларга / тармактарга оң таасирин тийгизет жана жаңылануунун жана сунушталган кызматтардын сапатын жогорулатуунун жолу катары максаттуу фирмаларга / бенефициарларга / тармактарга түздөн-түз пайда алып келет. Баалоо бир жумушка чыгымдын эсептөөсүнө, иш-аракеттердин бюджетинин болжолдуу сатууга карата катышына (суралган долларга сатуу) жана күтүлгөн таасирди баалоо боюнча ушул сыяктуу иш-чараларга негизделет. **20 упай**

В. *Туруктуулук / Финансылык кѳз карандысыздык*  Иш-чара бенефициарлардын потенциалын көтөрүүгө жана чыңдоого канчалык деңгээлде өбөлгө түзөт жана иш туруктуу болобу же максаттуу фирмалардын / бенефициарлардын / тармактардын туруктуу болушуна өбөлгө болобу. Сунуш кылынган иш-чаранын канчалык деңгээлде кайталанышы мүмкүн жана аны ийгиликтүү жана кеңейтүү мүмкүн. **20 упай**

Г. *Чыгымдардын / бюджеттин сарамжалдуулугу жана эффективдүүлүгү.* Ресурстарды туура пайдаланууну чагылдырган, так жана негиздүү бюджетти түзүү деңгээли. Бюджетке талапкерге берилгендигин билдирип, максаттуу фирмалардын / бенефициарлардын /тармактардын жана үчүнчү жактардын - накталай же натуралай - төгүмдөрүн камтыйт. **20 упай**

Д. *Инклюзивдүү ѳнүгүүнү кѳргѳзүү (**30 упай)*. Сунуш кылынган иш-чара гендердик компонентти камтый тургандыгы же бенефициарлар катарында аялдарга болгон бекем милдеттенмени билдирет ЖЕ сунушталган иш-чара лесбиянка, гей, бисексуал, трансгендер жана интерсекс (ЛГБТИ), майыптар (ДМЧА), этникалык азчылыктардын экономикалык мүмкүнчүлүктөрүнө жана башка аялуу адамдарга таасир этет.**30 упай**

Мындан тышкары, «Агросоода» долбоору 22 CFR 216 талаптарына ылайык айлана-чөйрөнүн коопсуздугун жана иштеп чыгууда жана аткарууда шайкештикти камсыз кылат.

# VI БӨЛҮМ. ГРАНТ ЖАНА АНЫ АДМИНИСТРАЦИЯ КЫЛУУ БОЮНЧА МААЛЫМАТ

Гранттар боюнча сүйлөшүүлөрдү жүргүзүүгө болот, сом же АКШ долларында көрсөтүлөт; бардык гранттар сом менен каржыланат жана берилет.

Гранттын эсебинен каржыланган бардык чыгымдар ылайыктуулукка, жеткиликтүүлүккө жана негиздүүлүк критерийлерине жооп бериши керек. Гранттык сунуш-демилгеге IV бөлүмдө баяндалган деталдуу жана реалдуу бюджет тиркелиши керек.

Бул гранттык программанын жарыяланышы жана сунуш-демилгелерди иштеп чыгууга көмөктөшүү гранттарды берүү же «Агросоода» долбоорунун милдеттенмелери дегенди билдирбейт, ошондой эле «Агросоода» долбоору сунуш-демилгени даярдоодо жана берүүдө кеткен чыгымдарды төлөп берүүгө милдеттендирбейт. Мындан тышкары, долбоор келип түшкөн бардык сунуш-демилгелерди кабыл алуу же четке кагуу укугун өзүнө калтырат жана демилгечиден кошумча түшүндүрмөлөрдү талап кылууга укуктуу. Демилгечилерге алардын сунуш-демилгелери боюнча кабыл алынган чечим жөнүндө жооп жазуу жүзүндө билдирилет.

**ТИРКЕМЕЛЕРДИН ТИЗМЕСИ –**

- **Тиркеме**  **A** – Концепция

- **Тиркеме B** - Талап кылынуучу сертификаттар*. Долбоор сертификаттарды ушул документке тиркөө же грант алуучуга сүйлөшүү этабында же грантка кол коюу учурунда берүү жөнүндө чечим кабыл алышы мүмкүн. Сертификаттарды бул документке тиркөө сунушталат, ошондо талапкерлер грант берилсе, эмнеге кол коюшу керектигин билишет. GlobalQMSде* *же гранттар бөлүмүнүн ачылыш барагындагы Милдеттүү сертификаттар куралын пайдаланып, гранттык программаңыз үчүн төмөнкү сертификаттардын кайсынысы керек экендигин аныктаңыз.* *Төмөндө корсотулгон, сунуш-демилге тапшырылган учурда ушул документ аркылуу кол коюлушу керек.*

* *Айрым ички купуялуулук келишимдерин талап кылган уюмдарга федералдык жардамга тыюу салуу - Кызыкчылыктарды билдирүү (2015-жыл, апрель)*

- **Тиркеме C** - Колдонулуучу стандарттык жоболорго ылайык милдеттүү жана талап кылынуучу

* Америка Кошмо Штаттарындагы жана башка өлкөлөрдөгү туруктуу суммадагы сыйлыктарды алган бейөкмөт уюмдар үчүн стандарттуу жобо шарттарын <http://www.usaid.gov/sites/default/files/documents/1868/303mat.pdf> URL дареги боюнча көрүүгө болот:
* Гранттардын башка бардык түрлөрүн алган АКШнын мамлекеттик эмес алуучулары үчүн стандарттык жоболор төмөнкү URL дарегинде жайгашкан: <http://www.usaid.gov/sites/default/files/documents/1868/303maa.pdf>
* Гранттардын башка бардык түрлөрүн алган АКШлык эмес өкмөттүк эмес алуучулар үчүн стандарттык жоболор төмөнкү URL дареги боюнча берилген: <http://www.usaid.gov/sites/default/files/documents/1868/303mab.pdf>

- **Тиркеме D – Толуктоо 1**

Тиркеме A:

ГРАНТТЫК СУНУШ-ДЕМИЛГЕ ФОРМАСЫ ЖАНА КӨРСӨТМӨЛӨР

A.1. Максаты

Сунуш-демилге формасы демилгечи жана анын сунуштары жөнүндө негизги маалыматтарды чогултуу үчүн иштелип чыккан. Бул формат демилгечиге «Агросоода» долбоорунун APS-2020-001 сунуш-демилгенин көрсөтмөлөрунө ылайык жооп иретинде берилиши керек.

**A.2. Гранттык сунуш демилгенин формасы**

USAID «АГРОСООДА» ДОЛБООРУ

ГРАНТТЫК СУНУШ ДЕМИЛГЕНИН ФОРМАСЫ

|  |  |  |
| --- | --- | --- |
| **Сунушталган гранттык иш-чаранын аталышы:**  *(Иш-чаранын аталышы гранттык иш-чаранын максатына шайкеш келиши керек)* |  | |
| **Мекеменин аталышы:**  *(Каттоо күбөлүгүндө көрсөтүлгөндөй)* |  | |
| Катталган күнү  (күн, ай жана жыл): |  | |
| Кызматкерлердин саны: |  | |
| Жылдык жүгүртмө каражаттар (сом менен): |  | |
| **Байланыш маалымат:** | **Байланыш адамы:**  *(Аты жѳнү жана ээлеген кызмат орду)* |  |
| **Дареги:**  *(Батир/үй №., шаар/айыл,*  *аймак, регион)* |  |
| **Электрондук почта:** |  |
| **Уюлдук телефон:** |  |

|  |
| --- |
| **Сунушталган иш-чаранын максаты:**  *(Сунушталган демилгенин алкагында кыскача максаттарыңызды жана пландаштырган иш-аракеттериңизди баяндап бериңиз. Гранттын максаты жана иш-аракеттери гранттык программада баяндалгандай Агросоода долбоорунун максаттарына шайкеш келиши керек)* |
|  |

|  |
| --- |
| **Демилгечи жөнүндө маалымат***:*  *(Мекеме, анын кандайча түзүлгөндүгү, максаттары, сунушталган ишмердүүлүктөгү негизги жетишкендиктери, мурунку тажрыйбасы, кардарлары жана учурдагы иш-аракеттери жөнүндө кыскача баяндап бериңиз)* |
|  |

|  |
| --- |
| **Сунушталган иш-чаранын сыпаттамасы:**  *(Сунушталган иш-чараңыз биздин максаттарга жооп бере тургандыгын оңой аныктоого боло тургандай кылып жазыңыз. Эмне кылууну сунуштап жатканыңызды баяндап бериңиз? Сунушталган иш-чара кайда жайгашат/ жүзөгө ашырылат? Бул ишти баштоого канча убакыт талап кылынат?)* |
|  |

|  |
| --- |
| **Күтүлүүчү натыйжалар:**  *(Биз өндүрүлгөн, сатылган же экспорттолгон айыл чарба продукцияларынын санын көбөйтүүгө багытталган иш-чараларды колдоого кызыкдарбыз. Ошондой эле, аялдар жана жаштар үчүн көп жумуш орундарын түзүүгө кызыкдарбыз. Кыргыз Республикасынан Өзбекстанга экспорттун көлөмүн көбөйтөбүз деп ишенебиз. Ушул чөйрөлөрдө сиздин иш-чараңыздан күтө турган конкреттүү натыйжалар жөнүндө жазыңыз. Бизге пайдалуу болгон сандык көрсөткүчтөрдү көрсөтүңүз, мисалы, көлөм, сатыктар ж.б.)* |
|  |

|  |
| --- |
| **Бенефициарлар:**  *(Сунушталган иш-чарадан канча аял, эркек, жаштар жана үй-бүлөлөр пайда ала тургандыгын көрсөтүңүз? Алар гранттан кандай пайда алышат?)* |
|  |

|  |  |  |
| --- | --- | --- |
| **Иш-чаранын болжолдуу бюджети:** | | |
| **USAIDден суралган каражаттар (сом менен):**  *(Сумманы жана грант эмнеге керек экендигин жазыңыз)* | **Жалпы сумма сом менен** | **Нерселер тизмеси** |
|  |  |
| **Демилгечинин салымы (сом менен):** *(Сумманы жана эмнеге инвестиция салып жатканыңызды жазыңыз)* | **Жалпы сумма сом менен** | **Нерселер тизмеси** |
|  |  |
| **Башка ресурстар, эгер бар болсо (сом менен):** *(Сумманы жана үчүнчү жак эмнеге инвестиция кылып жаткандыгын көрсөтүңүз)* | **Жалпы сумма сом менен** | **Нерселер тизмеси** |
|  |  |

|  |
| --- |
| ДОЛБООРДУН АДИСИ ТОЛТУРАТ |
| Кабыл алуу датасы : \_\_\_\_\_\_\_\_\_\_\_\_\_\_\_\_ Сунуш демилгенин катталган номери : \_\_\_\_\_\_\_\_\_\_\_\_\_\_\_\_\_\_\_\_  Кол коюучу төмөнкүлөрдү ырастайт: (а) потенциалдуу грант алуучу *демилгенин* кабыл алынгандыгы жөнүндөрасмий дүмүрчөк алган, (б) бул дүмүрчөктүн көчүрмөсү берилген, (с) каттоо номери берилген жана (г) сунуш демилгенин делосу ачылды. Мындан тышкары, потенциалдуу грант алуучуга тандоо жана баалоо процесси жана анын долбоор боюнча негизги байланыш адамы жөнүндө маалымат берилди.  Гранттык менеджердин аты-жөнү: \_\_\_\_\_\_\_\_\_\_\_\_\_\_\_\_\_\_ Дата: \_\_\_\_\_\_\_\_\_\_\_\_\_\_\_\_\_ |

**Тиркеме D**:

**Жылдык гранттык программага Толуктоо 1**  29 июнь, 2021

Учурдагы Жылдык Гранттык Программага (ЖГП) төмөнкүдөй пункттардын ар бирин алып салуу менен толуктоо киргизилет: IIB жана IIC Бөлүмдөрү толугу менен жана аларга ЖГПдагы бардык шилтемелер, Агросоода долбоорунун бардык милдеттенмелери ЖГПдан алынып салынат, жана мындай бөлүмдөрдүн жана шилтемелердин мындан аркы таасири жок.

1. Семинардын "темасы" бул грант багытталган тема же көйгөй. [↑](#footnote-ref-2)
2. Демилгечилер 4-кадамдын аягында концепцияны кабыл алуу этабынан аттап өтүп, толук сунуш-демилге тапшыра алышат. Демилгечилерге алгач сунуш кылган идеяны баштапкы талдоо үчүн кыскача концепциялык документ тапшыруу сунушталат. Бул демилгечилерге сунушталган иш-аракеттердин гранттарды баалоо комитетин кызыктырышы мүмкүн экендиги жөнүндө алгачкы маалыматты алганга чейин, гранттык сунуш-демилгени даярдоого кеткен убактысын жана күчүн үнөмдөөгө жардам берет. [↑](#footnote-ref-3)